এদিকে-সাংবাদিক হিফজুর রহমান তালুকদার জিয়াকে মামলায় আসামি করায় তীব্র নিন্দা ও প্রতিবাদ জানিয়েছেন জগন্নাথপুর উপজেলা প্রেসক্লাবের পক্ষে প্রেসক্লাব সভাপতি ডা. নয়ন রায় ও সাধারণ সম্পাদক মো.শাহজাহান মিয়া এবং জগন্নাথপুর সংবাদপত্র বিক্রেতা সমিতির সভাপতি নিকেশ বৈদ্য। বিবৃতিদাতারা বলেন, সাংবাদিক জিয়া সংঘর্ষের খবর পেয়ে সংবাদ সংগ্রহের জন্য পুলিশের সাথে ঘটনাস্থলে যান। পেশাগত দায়িত্ব পালন করতে গিয়ে একজন সাংবাদিককে মামলার আসামি করার ঘটনা সাংবাদিক মহলে আঘাত হেনেছে। তাই উক্ত মামলা থেকে সাংবাদিক জিয়াকে অব্যাহতি দিতে তারা সংশ্লিষ্ট উর্ধ্বতন কর্তৃপক্ষের প্রতি আহবান জানান।